AGENȚIA PENTRU PROTECȚIA MEDIULUI BRAȘOV

**DECIZIA ETAPEI DE ÎNCADRARE**

**Nr. ...din .....2024**

 Ca urmare a solicitării de emitere a acordului de mediu adresate de **SC CARPATEX SA prin SC ELSE STUDIO SRL**, cu domiciliul în județul Brașov, mun. Brașov, str. Nicolae Titulescu, nr. 2, înregistrată la APM Brașov cu nr. 5024 din 12.04.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate,

conservarea habitatelor naturale, a florei şi faunei sǎlbatice, aprobată cu modificǎri și completǎri prin Legea nr. 49/2011, cu modificările și completările ulterioare;

și ca urmare a completărilor depuse la dosar cu nr. 1275 din 31.01.2024, nr. 1797 din 08.02.2024, 4140 din 25.03.2024, autoritatea competentă pentru protecţia mediului decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.03.2024, că proiectul „**Demolare magazie, depozit lubrifianți, buncăr, cotețe porci”**, propus a fi realizat în jud. Brașov, mun. Braşov, zona str. Nicolae Titulescu, nr. 2, amplasament identificat prin extras CF 106976 Brașov, top 6260/1/16, conform Certificatului de Urbanism nr. 221 din 26.01.2023 emis de Primăria Municipiului Braşov, nu se supune evaluării impactului asupra mediului, ***nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadreaza în prevederile Legii nr. 292/2018, privind evaluarea impactului anumitor proiecte publice și private asupra mediului, Anexa nr. 2, pct.13 lit. a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;

c) lipsa observațiilor din partea publicului interesat;

d) în urma analizării criteriilor de selecție pentru stabilirea necesitații efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și concepția întregului proiect:***

Prin proiect se propune demolarea unor construcții care nu mai corespund din punct de vedere fizic și funcțional cu necesitățile actuale.

În temeiul reglementărilor Documentației de urbanism din faza PUZ, aprobată prin Hotărârea Consiliului Județean Brașov nr. 822 din 2010:

- imobilul este proprietate privată persoană juridică;

- folosința actuală: teren și construcții industriale și edilitare, categoria curți construcții;

- destinația conform PUZ: SZV – subzona spațiilor verzi și parțial circulații carosabile.

**SITUAȚIA EXISTENTĂ**:

Pe suprafața de teren de 12.555 mp situată pe platforma SC CARPATEX se află construcții care nu mai corespund din punct de vedere fizic și funcțional cum ar fi: magazie/cotețe porci pe o suprafață de 275,1 mp, depozit lubrifianți pe o suprafață de 55,7 mp, buncăr pe o suprafață de 91,8 mp.

Suprafețe:

• Suprafață teren = 12.555 mp;

• Suprafață construită desfășurată magazie și tâmplărie – 266,48 mp;

• Suprafață construită desfășurată buncăr – 62,89 mp;

• Suprafață construită desfășurată lubrifianți – 56,48 mp;

• P.O.T. existent = 13,6 %;

• C.U.T. existent = 0,14;

• P.O.T. propus = 10,5 %;

• C.U.T. propus = 0,11;

• Regim de înălţime cladire propusa spre demolare: Parter;

Sistemul constructiv existent:

Tâmplărie: închiderile exterioare sunt realizate din pereți de zidărie portantă din bolțari de beton și finisați cu tencuială structurată pe bază de ciment. Acoperișul este de tip șarpantă cu structură din lemn și învelitoare din țiglă ceramică și tablă cutată. Tâmplăria exterioară este realizată din PVC de culoare albă cu geam termopan clar.

Compartimentarile interioare sunt realizate din zidărie de cărămidă, finisați cu tencuială și zugrăveli.

Depozit lubrifianți: închiderile exterioare sunt realizate din pereți de zidărie portantă din bolțari de beton, placă de beton armat cu învelitoare din membrană bituminoasă pe structură din grinzi de beton armat.

Buncăr: închiderile exterioare sunt realizate din pereți de beton, placă de beton armat cu învelitoare din membrană bituminoasă pe structură din grinzi de beton armat.

Constructiile sunt retrase cu:

* 24,82 m față de limita de proprietate dinspre Sud;
* 12,36 m față de limita de proprietate dinspre Nord;
* 1,71 m față de limita de proprietate dinspre Vest;
* 87,66 m față de limita de proprietate dinspre Est.

Accesul pe teren se face din str. Dorobanților prin intermediul unui drum de incintă al platformei SC Carpatex SA.

**SITUAȚIA PROPUSĂ**:

Demolarea se va face treptat, conform metodologiei descrise în expertiza tehnică în funcție de tipul structural, luându-se toate măsurile pentru impiedicarea inducerii de vibrații semnificative în construcțiile învecinate.

În toate cazurile, lucrările de demolare vor putea începe numai după ce:

-au fost întrerupte legăturile la rețelele exterioare de alimentare cu apă, gaze naturale, energie electrică, termoficare, telefon, canalizare;

-au fost golite rețelele interioare de apă, gaze naturale, rețele electrice;

-au fost dezasamblate și evacuate utilajele, instalațiile și echipamentele tehnologice din interiorul clădirilor respective.

Procedeul de demolare se va desfășura conform următoarelor etape:

- etapa de evaluare a anexei de pe amplasament, astfel încât poziționarea utilajelor, stabilirea traseelor de evacuare să fie optimă;

- etapa de demolare, constă în efectuarea lucrărilor de demolare propriu-zise, inclusiv procesul de transportare al deșeurilor rezultate din demolare, luând în considerare măsuri adecvate pentru protecția factorilor de mediu și predarea materialelor valorificabile. Se va elabora un releveu detaliat și se va examina amănunțit nivelul de degradare al structurii. Se vor identifica elementele de rezistentă și se vor proteja în vederea asigurării unui nivel de siguranță ridicat pentru realizarea etapelor de demolare. Procesul de demolare va începe de la partea superioară la partea inferioară a construcției, de la acoperiș la fundații. Se va demola în ordine inversă construirii acesteia. Părțile componente ale structurii de rezistență se vor desface sau tăia la dimensiuni adecvate, astfel încât dimensiunea și greutatea acestora să nu producă probleme pentru manevrare. Se vor folosi echipamente potrivite pentru susținerea temporară a structurii de rezistență, pe perioada desfacerii acestora.

Tehnologia de demolare:

* Înainte de începerea lucrărilor de intervenție, vor fi montate pe ambele capete ale

amplasamentului panouri de avertizare prin care să se aducă la cunostință tuturor că obiectivul este în curs de desființare.

* Începerea lucrărilor de demolare se va face numai după efectuarea instructajului de protecția muncii a întregului personal care va participala aceaste activități.
* La predarea-primirea amplasamentului echipele ce urmează a efctua lucrările de demolare vor fi instruite cu privire la tehnologia utilizată, etapele ce vor fi parcurse și succesiunea lor.
* Lucrările vor fi supravegheate în mod obligatoriu de un șef de punct de lucru.
* Pe tot parcursul executării demolărilor, personalul va fi echipat cu căști de protecție, centuri de siguranță și mănuși de protecție.
* Materialele rezultate din demolare se vor recicla și depozita pe amplasament până la transportul acestora la unitățile de reciclare.

Demolarea va fi realizată cu mijloace adecvate de tăiere a elementelor pentru a evita dizlocarea zonelor adiacente și bruscarea sau lovirea lor încât acestea să nu se dezechilibreze, menținând pereții ce delimitează proprietățile, aceștia fiind ultimii demolați, corect delimitați de cei ai clădirii care se păstrează.

Demolarea va trebui să cuprindă următoarele etape:

* se stabilește cu exactitate modul de rezemare al elementelor structurale alăturate zonei care începe a fi demolată;
* se stabilește modul de sprijinire provizorie pentru împiedicarea răsturnării celorlalte elemente în timpul operațiunilor de demolare;
* demolarea se face manual și cu folosirea flexului sau a discului cu care va fi tăiată cărămida pereților;
* demolarea se începe de la partea superioară fără a arunca materialele dislocate;
* pe măsură ce se coboară nivelul elementului dislocuit se pot înlătura sprijinirile provizorii.

Demolarea se va realiza dela partea cea mai înaltă a clădirii spre bază, gradual și prin tăiere cu mijloace mecanice adecvate fiecărui element (întâi acoperișul delimitat de pereți).

Construcția se va demola cu atenție sporită, astfel, demontarea unui element structural să nu afecteze alte elemente, care pot cauza prăbușirea neprevăzută a construcției.

Toate lucrările trebuie efectuate cu mare atenție, cu măsuri de siguranță și protecția muncii, cu protejarea zonelor adiacente prin perdele antipraf, restricționări de circulație pietonală și a mijloacelor de transport în perioada de efectuare a dezafectarilor, cu posibilitatea de evacuare corectă și imediată a materialelor rezultate din demolări.

- etapa de închidere, face referire la finalizarea lucrărilor de demolare și pregătirea terenului:

• retragerea utilajelor utilizate pentru demolare;

• verificarea lucrărilor astfel încât să coincidă cu prevederile proiectului inițial;

• predarea către beneficiar a amplasamentului.

Începerea lucrărilor este admisă doar după luarea tuturor măsurilor de siguranță și verificarea acestora.

 Dezafectare/debranșare de la utilități

Alimentarea cu apă

Alimentarea cu apă se va opri din căminul de vane existent în zona prin care este alimentată această clădire. Prin dezgropare, îndepărtarea conductelor și transportul lor în afara amplasamentului, refacerea solului cu umplutură de balast, compactare în straturi de 30 cm.

Canalizarea menajeră

Racordul de evacuare ape menajere: se va blinda îninte de demolare astfel încât materiale rezultate

din demolare să nu ajungă în rețeaua de canalizare. Prin dezgroparea, îndepărtarea conductelor și

transportul lor în afara amplasamentului, refacerea solului cu umplutură de balast, compactare în

straturi de 30 cm.

 Dezafectare racorduri de canalizare menajeră.

Alimetarea cu energie termică

Racordul de gaze natura se va deconecta prin închiderea robinetului de concesie aferent clădirii și deconectarea conductelor de gaze naturale.

Alimetarea cu energie electrică

Racordul de alimentare cu energie electrică se va deconecta din cutia de distribuție existentă în zonă prin care se alimentează clădirea.

**Organizarea de șantier:**

Organizarea de șantier se compune din:

Zonă depozitare materiale de construcții;

Zonă bărăci;

Toalete ecologice;

Pichet PSI;

Punct de prim ajutor;

Baraca va fi de tip container, total echipată și va fi asigurată de către constructor.

Se vor utiliza următoarele măsuri de bună practică:

Întreg personalul santierului să fie pregătit profesional;

Dirigintele de șantier, pregătit și responsabil, va fi prezent pe șantier în timpul programului de lucru pentru a ține un jurnal de înregistrări și a efectua inspecții;

Platforma industriala dipsune de suprafețe întărite pentru eliminarea riscurilor de degradare a terenului;

Lucrările pe verticală se vor realiza astfel încât riscul de împrăstiere/săpăturile de material prin cădere să fie minimizate prin utilizarea de materiale si dispozitive speciale;

**Lucrările de refacere a amplasamentului în zona afectată de execuţia investiţiei:**

După terminarea demolării terenul va fi adus la starea inițială prin sistematizare.

Spațiile pe care au fost depozitate materialele de construcții rezultate din demolare vor fi eliberate. Pentru eliminarea deșeurilor rezultate din demolare vor fi utilizate platformele și drumurile de acces existente în incintă.

Evacuarea materialelor demolate se face prin tubulaturi închise – pentru a evita formarea prafului și evitarea căderilor accidentale.

Se vor utiliza numai mijloace de transport adecvate naturii deșeurilor transportate, care să nu permită împrăștierea deșeurilor și emanații de noxe pe timpul transportlui, asfel încât să fie respectate normele privind sănătatea populației și a mediului înconjurător.

Pentru reducerea atmosferice cu substanțe provenite din deșeurile de la demolări, autocamioanele care vor transporta deșeuri de șantier vor fi acoperite cu prelată de protecție.

***b) cumularea cu alte proiecte existente și/sau aprobate: nu este cazul;***

***c) utilizarea resurselor naturale în special a solului, a terenurilor, a apei și a biodiversității: nu este cazul;***

***d) cantitatea și tipurile de deșeuri generate/gestionate:***

**În perioada de execuție a investiției**: deșeurile rezultate ca urmare a realizării proiectului vor fi predate pentru valorificate/eliminate prin intermediul firmelor de profil, autorizate din punct de vedere al protecției mediului, astfel:

- deșeurile menajere colectate în amestec se vor prelua de către operatorul local de salubritate și se vor transporta în vederea eliminării la cel mai apropiat depozit autorizat de deșeuri municipale;

- deșeurile municipale colectate separat vor fi predate operatorilor economici colectori și/sau valorificatori autorizați, în vederea valorificării acestora;

- deșeurile rezultate de la lucrările de demolare vor fi eliminate în locurile special amenajate;

Deșeurile provenite din demolare:

BUNCĂR BETON

- 17 01 01 beton – 66,58 mc;

- 17 01 02 cărămizi – 46,93 mc;

DEPOZIT LUBRIFIANȚI

- 17 01 01 beton – 40,91 mc;

- 17 01 02 cărămizi – 23,17 mc;

COTEȚE PORCI

- 17 01 01 beton – 100,63 mc;

- 17 01 02 cărămizi – 79,51 mc;

- 17 01 03 țiglă – 140,84;

- 17 02 01 lemn – 12,67;

- 17 04 05 fier și oțel – 193,57 kg;

- 17 06 04 materiale izolante – 196,73 mc;

S.C. CARPATEX S.A. a semnat contractul de prestari servicii nr. 20 din 04.12.2023 cu S.C. RAMPAD CONSTRUCT S.R.L. pentru eliminarea deșeurilor rezultate după demolare.

Deșeuri generate pe amplasament în timpul realizării proiectului:

-15 01 01 ambalaje de hârtie și carton;

-15 01 02 ambalaje de materiale plastice;

***e) Poluarea si alte efecte negative:***

**protecţia calităţii apelor**:

-sursele de poluanţi pentru ape, locul de evacuare sau emisarul;

Lucrările se vor executa cu utilaje verificate din punct de vedere tehnic.

Sursele posibile de poluare a apelor aferente obiectivului propus sunt reprezentate de: execuția propriu-zisă a lucrărilor, manipularea materialelor demolate, traficul de șantier și organizarea de șantier și constau în:

▪ scurgeri de carburanți sau uleiuri de la mijloacele de transport sau din utilajele folosite;

▪ spălarea poluanților emisi în atmosferă și de pe sol și antrenarea acestora în apele pluviale;

**protecţia calității aerului**:

- **sursele de poluanţi pentru aer, poluanţi, inclusiv surse de mirosuri**;

• **poluanți specifici**:

* Particule și praf–rezultat prin amenajarea și curățarea terenului, transportul și manevrarea materialelor:
* NOx, CO2, CO, compuşi organici volatili non metanici, particule materiale din arderea carburanţilor de la consumul de carburanți;

În perioada de construcţie, impactul proiectului asupra factorului de mediu aer constă în generarea de emisii de către utilajele utilizate. Ca urmare, vor fi luate toate măsurile în vederea limitării generării de praf, de către prestatorul lucrărilor de construcții care va avea în vedere ca utilajele utilizate să fie corespunzătoare din punct de vedere tehnic și să nu genereze noxe peste limitele admise. Substanțele poluante pentru atmosferă se vor încadra în valorile limită pentru **imisii** stabilite de Lg. nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat în 2016;

La executarea demolării se vor lua și respecta următoarele măsuri:

- vehiculele de transport, vor corespunde condiţiilor tehnice prevăzute la inspecţiile tehnice care se efectuează periodic pe toată durata utilizării lor;

-se va umecta zona și materialele ce urmează să fie demolate;

- lucrările de organizare a şantierului în amplasamentul propus trebuie să fie corect conceput şi executat, cu dotări moderne, care să reducă emisiile în aer, apă şi pe sol;

- concentrarea lucrărilor de organizare de șantier se va realiza într-o zonă determinată și cât mai mică, în interiorul amplasamentului, fapt care favorizează o exploatare controlată şi corectă, fără să afecteze vecinătățile;

- utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii în gazele de eşapament şi vor fi puse în funcţiune numai după remedierea eventualelor defecţiuni, cu societăți autorizate;

- alimentarea cu carburanţi a mijloacelor de transport se va face numai în staţii de alimentare autorizate;

 **protecţia împotriva zgomotului şi vibraţiilor**:

***sursele de zgomot şi de vibraţii***;

În perioada lucrărilor de demolare se va înregistra un nivel de zgomot mai ridicat și un anumit disconfort, motiv pentru care programul de lucru se va face cu respectarea perioadelor de odihnă.

În prioada de execuție a proiectului, principalele activități și utilaje generatoare

de vibrații sunt: utilajele cu care se face demolarea, traficul camioanelor precum și încărcarea materialelor în acestea.

***amenajările şi dotările pentru protecția împotriva zgomotului şi vibrațiilor;***

 Pentru a reduce la minim neplăcerile cauzate, se are în vedere:

* limitarea programului de lucru, mai ales acolo unde acesta implică utilizarea de mașini grele și

alte echipamente producătoare de zgomot, la orele din timpul zilei (06:00 – 22:00);

* nivelul de zgomot se va încadra în limitele impuse de SR 10.009/2017;
* se vor respecta de asemenea prevederile Ord. MS nr. 119/2014 privind aprobarea Normelor de igienă și sănătate publică privind mediul de viață al populației, cu completările și modificările ulterioare;
* oprirea motoarelor autovehiculelor în situația în care staționează o perioadă mai mare de timp în șantier.

 **protecţia solului şi a subsolului**:

* *sursele de poluanţi pentru sol, subsol, ape freatice şi de adâncime;*

Pe perioada de execuție a lucrărilor, sursele de poluare a aerului vor fi diferențiate funcție de specificul lucrărilor, şi anume vor fi constituite din:

* emisii de praf din activitatea desfăşurată în cadrul organizării de şantier, pe amplasamentul

lucrărilor precum şi de traficul pe drumurile de acces la amplasament;

* emisii de poluanți de la utilajele utilizate - emisiile din timpul desfăşurării lucrărilor sunt

asociate în principal cu manevrarea şi transportul deșeurilor din demolări, curățarea terenului. Emisiile de praf variază adesea în mod substanțial de la o zi la alta, funcție de operațiile specifice, condițiile meteorologice dominante, modul de transport deșeurilor din demolări. Principalii poluanți care se emană în atmosferă de la motoare sunt monoxidul de carbon, plumbul, oxidul de azot, praf, dioxidul de carbon şi hidrocarburile. Toate acestea vor aduce un aport de poluanți ai aerului în zona lucrărilor, ca şi pe căile de acces.

* substanțele poluante pentru atmosferă se vor încadra în valorile limită pentru **imisii** stabilite

de Legea nr. 104/2011 și STAS 12574/1987 și în valorile limită pentru **emisii** stabilite de Ord. nr. 462/1993 al MAPM, actualizat 2016;

poluarea specifică traficului rutier

**lucrările şi dotările pentru protecţia solului şi a subsolului**

În domeniul protectiei calitatii solului se vor lua urmatoarele masuri pe timpul executiei lucrarilor la obiectiv:

• se vor depozita materialele de construcții numai în perimetrul de lucru, fără a afecta vecinatățile pe platforme amenajate prevăzute cu șanturi perimetrale;

• nu se va depăși suprafața necesară frontului de lucru;

• se va evita tasarea și distrugerea solului si se vor reface terenurile ocupate temporar;

• se vor întreține și exploata utilajele de transport în stare tehnică corespunzătoare, astfel încât să nu existe scurgeri de ulei, carburanți și emisii de noxe peste valorile admise;

• se vor depozita deșeurile de orice natură numai în locurile special prevăzute în acest scop;

• se va interzice depozitarea de materiale pe căile de acces sau pe spațiile care nu aparțin zonei de lucru;

• se interzice depozitarea necontrolată a deșeurilor;

• se vor colecta selectiv deșeurile tehnologice în spații amenajate în vederea valorificării celor reutilizabile prin unități specilalizate în valorificare și a descarcării la depozite de deșeuri din zonă a deșeului nereciclabil și a celui menajer.

**protecția împotriva radiațiilor**

* La realizarea proiectului nu vor fi utilizate materiale sau echipamente ce pot constitui surse de

radiații.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident;

***g) riscurile pentru sănătatea umană –*** Se vor respecta prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare.

***2. Amplasarea proiectelor:***

***a) utilizarea actuală și aprobată a terenurilor:***

În temeiul reglementărilor Documentației de urbanism din faza PUZ, aprobată prin Hotărârea Consiliului Județean Brașov nr. 822 din 2010:

- imobilul este proprietate privată persoană juridică;

- folosința actuală: construcție industrială și teren categoria curți construcții;

- destinația conform PUZ: 2S – zonă birouri;

în conformitate cu Certificatului de Urbanism nr. 3174 din 01.11.2023 emis de Primăria Municipiului Braşov.

b) ***bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia*** – nu este cazul.

 c) ***capacitatea de absorbție a mediului natural, acordându-se o atenție specială următoarelor zone:***

 ***i) zonele umede, zone riverane, guri ale râurilor*** - nu este cazul;

ii) ***zonele costiere și mediul marin*** - nu este cazul;

iii) ***zonele montane și forestiere*** – nu este cazul;

iv) ***arii naturale protejate de interes național, comunitar, internațional*** – nu este cazul;

v) ***zone clasificate sau protejate conform legislatiei în vigoare: zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislația privind aprobarea planului de amenajare a teritoriului național – Secțiunea a III – a – zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărirea zonelor de protecție sanitară și hidrogiologică*** – nu este cazul;

vi) ***zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri*** – nu este cazul.

vii) ***zone cu densitate mare a populației*** – nu este cazul;

 viii) ***peisajele și situri importante din punct de vedere istoric, cultural sau arheologic*** – APM Brașov a emis Decizia nr. 5 din 27.12.2023 prin care suprafața de 5,6 ha situată în mun. Brașov, str. Nicolae Titulescu, nr. 2 este încadrată ca sit potențial contaminat cu denumirea ROAPMBV0004, înscrisă în extrasul CF nr. 105621, nr. cad. 105621-C1 care decide încadrarea sitului ”adecvat pentru orice folosință”.

***3. Tipurile și caracteristicile impactului potential:***

a) ***importanta și extinderea spatiala a impactului: aria geografica și numarul persoanelor afectate*** – nu este cazul;

**b**) ***natura impactului*** – nu este cazul;

**c)** ***natura transfrontiera a impactului*** – nu este cazul;

**d)** ***intensitatea și complexitatea impactului*** – impact redus;

**e)** ***probabilitatea impactului – redusă, doar pe perioada executării lucrărilor propuse prin proiect ;***

***f) debutul, durata, frecvența și reversibilitatea preconizate ale impactului*** – pe perioada executarii lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** - nu este cazul;

***h) posibilitatea de reducere efectivă a impactului*** – nu este cazul.

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

- proiectul propus **nu intră** sub incidența OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

Proiectul propus **nu intră** sub incidenţa prevederilor art. 48 și **nu intră** pe art. 54 din Legea apelor nr. 107/1996, cu modificările şi completările ulterioare.

**Condițiile de realizare a proiectului:**

1. Se vor respecta prevederile OUG nr. 195/2005, aprobată prin Legea nr. 265/2006 cu modificările şi completările ulterioare, privind protecţia mediului;

2. Se vor respecta condițiile impuse de ceilalți avizatori prin avizele obținute și proiectele înaintate spre avizare;

3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;

4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;

5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;

6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;

7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;

8.Terenul afectat temporar de lucrări, va fi adus la starea iniţială de utilizare;

9. În vederea menținerii calității aerului, în parametrii optimi pentru pulberi, respectiv, PM 2,5 și PM 10, în zona amplasamentului, în perioada lucrărilor de construcție se vor respecta următoarele condiții:

• utilizarea materialelor speciale (folie de plastic, plasă etc) cu care se va acoperi materialele rezultate din demolări, până la transportul lor;

• utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;

• se vor lua masuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;

• curațarea roților vehiculelor care ies de pe șantier;

• oprirea motoarelor tuturor vehiculelor aflate în stațioanare, în zona santierului;

11.Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.

12.Se va respecta programul de lucru impus de Primaria Municipiului Brașov în concordanță cu programul de odihnă a locuitorilor din zonă în conformitate cu Legea nr. 61/1991 cu modificările și completările ulterioare, privind liniștea publică, pe toată perioada de execuție a lucrărilor de construire;

13.Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.

14.Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;

15.Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;

16.Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada executiei lucrărilor cât și după aceasta;

17.Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;

18.În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:

• utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;

• minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);

• se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împraștierii cauzată de vânt;

• curățarea/spălarea vehiculelor care ies de pe șantier;

• oprirea motoarelor tuturor vehiculelor aflate în staționare, în zona șantierului;

19.Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;

• întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;

• se interzice stocarea temporară și depozitarea carburanţilor și substanţelor periculoase în zona aferentă amplasamentului;

• în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de şantier cu roţile autovehiculelor şi/sau caroseria murdară;

• alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;

• este interzisă amplasarea în incinta organizării de șantier a stațiilor de preparare beton, făra asigurarea sistemului de preepurare ape uzate tehnologice și a sistemului de protecție a atmosferei împotriva poluării cu pulberi;

• nivelul de zgomot se va încadra în limitele impuse de SR 10.009/2017;

20. Se vor respecta in integralitate, prevederile OUG nr. 92/2021 privind regimul deșeurilor, cu modificările și completările ulterioare, aprobate prin Legea nr. 17/2023 pentru aprobarea Ordonanței de Urgență a Guvernului nr. 92/2021 privind regimul deșeurilor.

 Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare;

 Se vor respecta prevederile Legii nr. 24/2007 republicată, privind reglementarea și administrarea spațiilor verzi din intravilanul localităților.

 În conformitate cu prevederile **OUG nr. 195/2005**, aprobată prin Legea nr. **265/2006** privind

protecția mediului, cu modificările și completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului”.***

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**Pentru legalitatea si autenticitatea documentelor depuse la dosar se face răspunzator titularul proiectului.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

 Conform prevederilor **Legii nr. 292/2018** :

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexeaza și face parte integrantă din procesul - verbal de recepție la terminarea lucrărilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat în condițiile legii pentru cerința esențiala D) igiena, sănătate și mediu înconjurator prevazută la art. 3 din Ordinul ministrului dezvoltării regionale și administrației publice nr. 2264/2018 sau dupa caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

 -art. 18, alin. (13 ) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit .

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările și completările ulterioare.

**DIRECTOR EXECUTIV,**

**Ciprian Marius BĂNCILĂ**

 **ȘEF SERVICIU A.A.A, ȘEF BIROU C.F.M.,**

**Liliana Cristina COPACEA Mirela MOISĂ**

 **ÎNTOCMIT: ÎNTOCMIT:**

**Consilier Gabriela COJOCARU Consilier Iulia ENE**